SET เช้ารีบาวด์ 10 จุด ขานรับข่าว “ยุบสภา”-คลายกังวลปัญหาแบงก์ตปท.
SET เปิดเช้ารีบาวด์ 10 จุด ขานรับข่าวยุบสภา และคลายกังวลธนาคารในต่างประเทศมากขึ้น ให้แนวรับไว้ที่ 1,550 จุด และแนวต้าน 1,570 จุด
SET เปิดเช้ารีบาวด์ 10 จุด ขานรับข่าวยุบสภา และคลายกังวลธนาคารในต่างประเทศมากขึ้น ให้แนวรับไว้ที่ 1,550 จุด และแนวต้าน 1,570 จุด
21 มี.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 10:00 น. อยู่ที่ 1,565.68 จุด เพิ่มขึ้น 10.23 จุด หรือ 0.66% สูงสุดที่ 1,566.47 จุด ต่ำสุดที่ 1,563.13 จุด มูลค่าการซื้อขาย 2.33 พันล้านบาท
นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้รีบาวด์ เป็นไปตามตลาดหุ้นอื่นในภูมิภาคเอเชีย จากนักลงทุนคลายกังวลเกี่ยวกับปัญหาภาคธนาคารในต่างประเทศมากขึ้น
อย่างไรก็ตามยังคงต้อง wait and see ปัญหาภาคธนาคารอยู่ และติดตามการประชุมธนาคารกลางสหรัฐ (เฟด) ในวันที่ 21-22 มี.ค.นี้ โดยนักลงทุนให้น้ำหนักในการคงอัตราดอกเบี้ยมากขึ้น ทั้งนี้ปัจจัยในประเทศตลาดน่าได้แรงหนุนจากการยุบสภา คาดจะเป็นบวกต่อหุ้นกลุ่ม Domestic Play เช่น อาหารและเครื่องดื่ม, ค้าปลีก, โรงไฟฟ้า เป็นต้น รวมถึงกลุ่มธนาคารพาณิชย์ก็น่าจะรีบาวด์ด้วย ให้แนวรับไว้ที่ 1,550 จุด และแนวต้าน 1,570 จุด